cyanic-selkie/wikianc huggingface dataset:
Αυτοκρατορικό και Βασιλικό Πολεμικό Ναυτικό (Αυστροουγγαρία)
Λάβαρο του ναυτικού
Έως ότου ο Αυτοκράτορας Ιωσήφ Β΄ ενέκρινε το λάβαρο του ναυτικού στις 20 Μαρτίου 1786, τα αυστριακά ναυτικά σκάφη χρησιμοποιούν την κίτρινη και μαύρη αυτοκρατορική σημαία. Η σημαία, που επισήμως υιοθετήθηκε ως Marineflagge, βασιζόταν στα χρώματα του Αρχιδουκάτου της Αυστρίας. Χρησίμευσε ως επίσημη σημαία και μετά τον Συμβιβασμό το 1867, όταν το Αυστριακό Ναυτικό έγινε Αυστροουγγρικό Ναυτικό. Κατά τη διάρκεια του Α΄ Παγκοσμίου Πολέμου, ο Αυτοκράτορας Φραγκίσκος Ιωσήφ ενέκρινε ένα σχέδιο, το οποίο περιελάμβανε και τον ουγγρικό θυρεό. Το λάβαρο αυτό, που θεσπίστηκε επίσημα το 1915, χρησιμοποιήθηκε ελάχιστα, και τα πλοία συνέχισαν να χρησιμοποιούν το παλιό μέχρι το τέλος του πολέμου. Οι φωτογραφίες αυστροουγγρικών πλοίων που φέρουν αυτή μορφή του ναυτικού λάβαρου μετά το 1915 είναι σχετικά σπάνιες.
Σημειώσεις
<references group="Note"/>
Λογοτεχνική μυθοπλασία
Ο Βρετανός συγγραφέας Τζον Μπίγκινς έγραψε σειρά τεσσάρων ιστορικών μυθιστορημάτων σχετικά με το αυστροουγγρικό ναυτικό και έναν φανταστικό ήρωα με το όνομα Ότοκαρ Προχάσκα, παρόλο που πραγματικά ιστορικά άτομα όπως ο Γκέοργκ Λούντβιχ φον Τραπ και ο Αρχιδούκας Φραγκίσκος Φερδινάνδος της Αυστρίας εμφανίζονται στα κείμενα. Τα μυθιστορήματα είναι τα εξής:
Εξωτερικοί σύνδεσμοι
Κατηγορία:Στρατός της Αυστροουγγαρίας
Νωφ-σουζ-Εσαί
Το Νωφ-σουζ-Εσαί (γαλλικά: Neauphe-sous-Essai) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Παραπομπές
Κατηγορία:Κοινότητες της Ορν
Νωφ-συρ-Ντιβ
Το Νωφ-συρ-Ντιβ (γαλλικά: Neauphe-sur-Dive) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Νωφεέν ή Νελφεέν (γαλλικά: Neauphéens ή Nelphéens).
Παραπομπές
Κατηγορία:Κοινότητες της Ορν
Β΄ κατηγορία ΕΠΟΛ
Η Β΄ Κατηγορία ΕΠΟΛ είναι ένα τοπικό, ποδοσφαιρικό πρωτάθλημα το οποίο διοργανώνεται από την Επαρχιακή Ποδοσφαιρική Ομοσπονδία Λεμεσού (ΕΠΟΛ) από το 2001. Στο πρωτάθλημα αυτό συμμετέχουν ομάδες μέλη της ΕΠΟΛ. Αποτελεί ένα από τα πρωταθλήματα του αγροτικού (τοπικού) ποδοσφαίρου της Κύπρου. Από το πρωτάθλημα αυτό καθορίζονται οι ομάδες που θα προβιβαστούν στην Α΄ κατηγορία ΕΠΟΛ. Η Β΄ κατηγορία ΕΠΟΛ βρίσκεται στο 6ο επίπεδο στο σύστημα ποδοσφαιρικών πρωταθλημάτων ανδρών Κύπρου, στο οποίο βρίσκονται όλα τα πρωταθλήματα Β΄ κατηγορίας των τοπικών ομοσπονδιών.
Δομή
Στο πρωτάθλημα συμμετέχουν 8 ομάδες. Διεξάγονται δύο γύροι, όπου η κάθε ομάδα αντιμετωπίζει όλες τις υπόλοιπες ομάδες εντός και εκτός έδρας. Η πρωταθλήτρια ομάδα προβιβάζεται στην Α΄ κατηγορία ΕΠΟΛ.
Οι πρωταθλήτριες ομάδες
Στον πίνακα που ακολουθεί παρουσιάζονται οι πρωταθλήτριες ομάδες κάθε περιόδου. Δεν έχουν εντοπιστεί πληροφορίες για την περίοδο 2006-07, ενώ την περίοδο 2012-13 δεν διεξήχθη. Την περίοδο 2002-03 διεξήχθη σε δύο ομίλους. Το πρωτάθλημα τις περιόδους 2019-20 και 2020-21 διακόπηκε λόγω της πανδημίας του κορωνοιού.
Εξωτερικοί σύνδεσμοι
Κατηγορία:Ποδοσφαιρικές διοργανώσεις Κύπρου
Μίλοραντ Πρότιτς
Ο '''Μίλοραντ Μπ. Πρότιτς''' (σερβ. Милорад Б. Протић, 19 Σεπτεμβρίου 1911 – 29 Οκτωβρίου 2001) ήταν Σέρβος και Γιουγκοσλάβος αστρονόμος, που ανακάλυψε κομήτες και αστεροειδείς, ενώ διετέλεσε τρεις φορές διευθυντής του Αστεροσκοπείου του Βελιγραδίου.
Ο Πρότιτς γεννήθηκε στο Βελιγράδι (τότε πρωτεύουσα του Βασιλείου της Σερβίας). Πιστώνεται με την ανακάλυψη 7 αστεροειδών, από το 1936 έως το 1952. Ο πρώτος αστεροειδής που ανεκάλυψε ο Πρότιτς ήταν ο 1564 Σερβία και ο τελευταίος ο 2244 Τέσλα. Μεταξύ των ανακαλύψεών του συγκαταλέγεται ο 2348 Μίτσκοβιτς, ένας σπάνιος αστεροειδής της Οικογένειας της Ηριγόνης. Ανακάλυψε επίσης ανεξάρτητα τον κομήτη C/1947 Y1.
Ο Μίλοραντ Πρότιτς απεβίωσε στο Βελιγράδι σε ηλικία 90 ετών. Ο αστεροειδής της Κύριας Ζώνης 22278 Πρότιτς, που ανακαλύφθηκε από τον Ανρί Ντεμπεόν το 1983, ονομάσθηκε έτσι προς τιμή του Μίλοραντ Πρότιτς λίγο μετά τον θάνατό του, στις 30 Δεκεμβρίου 2001.
Εξωτερικοί σύνδεσμοι
Κατηγορία:Σέρβοι αστρονόμοι
Ανθότοπος (αποσαφήνιση)
Με την ονομασία Ανθότοπος υπάρχουν οι παρακάτω οικισμοί της Ελλάδας:
Κατηγορία:Αποσαφήνιση Κατηγορία:Αποσαφηνίσεις ελληνικών τοπωνυμίων
Γιώργος Χουλιαράκης
Ο Γιώργος Χουλιαράκης είναι Έλληνας οικονομολόγος, πανεπιστημιακός και πολιτικός. Έλκει την καταγωγή του από τον Ίασμο της Ροδόπης.
Σπούδασε οικονομικά στην ΑΣΟΕΕ και εκπόνησε μεταπτυχιακές και διδακτορικές σπουδές στο Πανεπιστήμιο του Λονδίνου και στο Πανεπιστήμιο του Γουόρικ, αντίστοιχα. Έχει διδάξει Οικονομικά σε πανεπιστήμια της Ελλάδας και του εξωτερικού, ανάμεσα στα οποία και στο Πανεπιστήμιο του Έσσεξ.
Στην υπηρεσιακή κυβέρνηση της Βασιλικής Θάνου διετέλεσε υπουργός Οικονομικών. Στη δεύτερη κυβέρνηση του Αλέξη Τσίπρα ορίστηκε αναπληρωτής υπουργός Οικονομικών αρμόδιος για τα έξοδα.
Μετά τις βουλευτικές εκλογές του 2019, ανέλαβε οικονομικός σύμβουλος του αρχηγού της αξιωματικής αντιπολίτευσης, Αλέξη Τσίπρα και από τον Ιανουάριο του 2022, οικονομικός σύμβουλος στην Τράπεζα της Ελλάδος με πρόταση του διοικητή της, Γιάννη Στουρνάρα.
Άρθρα
References:
Παραπομπές
Κατηγορία:Έλληνες οικονομολόγοι Κατηγορία:Έλληνες πανεπιστημιακοί Κατηγορία:Έλληνες αναπληρωτές υπουργοί Οικονομικών Κατηγορία:Έλληνες υπουργοί Οικονομικών
Οιάνθεια
Η Οιάνθεια ή και Ευάνθεια ή Ευανθίς ήταν ελληνική παραθαλάσσια (στη δυτική είσοδο του Κρισσαίου κόλπου ) πόλη της Αρχαιότητας στην περιοχή της Οζολαίας Λοκρίδας, στο σημερινό Νομό Φωκίδας, για την οποία πολλοί ερευνητές θεωρούν ότι βρισκόταν κτισμένη στο σημείο που σήμερα υπάρχει το Γαλαξείδι. Οι κάτοικοί της λάτρευαν ιδιαιτέρως τον θεό Απόλλωνα και τον Ασκληπιό, ενώ στην πόλη (όπως αναφέρει ο Θουκυδίδης) υπήρχαν ναός της Αρτέμιδας και ιερό της Αφροδίτης.
Παραπομπές
Οιανθεια
Αμμούδες Ρόδου
Οι Αμμούδες είναι οικισμός της Ρόδου. Υπάγεται διοικητικά στην τοπική κοινότητα Κοσκινού, της δημοτικής ενότητας (τέως δήμου) Καλλιθέας, του δήμου Ρόδου, της περιφερειακής ενότητας Ρόδου, στην περιφέρεια Νοτίου Αιγαίου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Ρόδου του νομού Δωδεκανήσου, στο γεωγραφικό διαμέρισμα Νήσων Αιγαίου Πελάγους.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991 και προσαρτήθηκε στην κοινότητα Κοσκινού της Ρόδου. Με το ΦΕΚ 244Α - 04/12/1997 αποσπάστηκε από την κοινότητα Κοσκινού και προσαρτήθηκε στον δήμο Καλλιθέας. Με το ΦΕΚ 87Α - 07/06/2010 αποσπάστηκε από τον δήμο Καλλιθέας και προσαρτήθηκε στον δήμο Ρόδου.
Σημειώσεις
i. Ο συγκεκριμένος de facto πληθυσμός αναφέρεται στην επίσημη απογραφή 2011
Πηγές
Κατηγορία:Χωριά της Ρόδου
Νεσί
Το Νεσί (γαλλικά: Nécy) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Νεσεέν (γαλλικά: Nécéens).
Παραπομπές
Κατηγορία:Κοινότητες της Ορν
Έσσεξ (Οντάριο)
Το Έσσεξ (αγγλικά: Essex) είναι κωμόπολη με πληθυσμό 20.427 κατοίκων στην Κομητεία Έσσεξ στο νοτιοδυτικό Οντάριο του Καναδά, της οποίας τα δημοτικά σύνορα εκτείνονται μέχρι τη λίμνη Ήρι. Έσσεξ είναι επίσης το όνομα της μεγαλύτερης κοινότητας του δήμου. Ο σημερινός δήμαρχος είναι ο Λάρι Σνίβελι. Αποτελεί έδρα της Κομητείας Έσσεξ.
Κοινότητες
Η κωμόπολη περιλαμβάνει τις κοινότητες των Αμπάσσαντορ Μπιτς, Μπάρρετβιλ, Μπέλκρεφτ Μπιτς, Κόλτσεστερ, Έντγκαρς, Έσσεξ Σέντερ, Γκέστο, Χάροου, Κλιζ Μπιτς, Λέσλιζ Κόρνερ, Λέβεργκουντ Μπιτς, Λυπς Μπιτς, Πάρσφιλντ, ΜακΓκρέγκορ, Νιου Κάνααν, Όξλεϊ, Πακέτ Κόρνερς, Σέυμουρ Μπιτς και Βέρεκερ.
Ιστορία
Η σημερινή κωμόπολη του Έσσεξ δημιουργήθηκε την 1η Απριλίου 1999 μέσω της συγχώνευσης των πρώην κωμοπόλεων Έσσεξ και Χάροου, μαζί με τα πρώην διαμερίσματα Κόλτσεστερ Νορθ και Κόλτσεστερ Σάουθ. Κάθε κοινότητα έχει και μια ξεχωριστή ιστορία πριν τη συγχώνευση. Το Κόλτσεστερ Σάουθ είναι αξιοσημείωτο για το ότι βρίσκεται νοτιότερα από τα βόρεια σύνορα της Καλιφόρνιας.
Δημογραφικά στοιχεία
Σύμφωνα με την Καναδική Απογραφή του 2016:
Εξωτερικοί σύνδεσμοι
Κατηγορία:Πόλεις του Οντάριο
Αλγεβρική θεωρία αριθμών
Η Αλγεβρική θεωρία αριθμών αποτελεί ένα σημαντικό τομέα της θεωρίας αριθμών που μελετάει αλγεβρικές δομές, οι οποίες σχετίζονται με αλγεβρικούς ακέραιους αριθμούς. Αυτό επιτυγχάνεται θεωρώντας έναν δακτύλιο αλγεβρικών ακεραίων O πάνω σε ένα αλγεβρικό αριθμητικό σώμα K/Q και μελετώντας αλγεβρικές ιδιότητες όπως παραγοντοποίηση, την συμπεριφορά ιδεωδών και την επέκταση σωμάτων. Σε αυτές τις περιπτώσεις, ορισμένες ιδιότητες και χαρακτηριστικά των ακεραίων - όπως η μοναδική παραγοντοποίηση - δεν ισχύουν απαραίτητα. Η εφαρμογή διάφορων θεωριών και μαθηματικών εργαλείων όπως θεωρία Γκαλουά, Ομάδες Συνομολογίας, Ομάδες Αναπαραστάσεων και L-συνάρτησεις επιτρέπουν την αντιμετώπιση νέων προβλημάτων, φαινομένων και εν μέρει την αποκατάσταση της συμπεριφοράς των ακεραίων αριθμών.
Διόφαντος
Τα πρώτα χνάρια της αλγεβρικής θεωρίας αριθμών εντοπίζονται τον 3ο αιώνα μ.Χ στις διοφαντικές εξισώσεις, οι οποίες πήραν την ονομασία τους από τον Έλληνα μαθηματικό της Αλεξάνδρειας, Διόφαντο, ο οποίος τις μελέτησε και ανέπτυξε μεθόδους επίλυσης για ορισμένα είδη αυτών των εξισώσεων. Ένα σύνηθες πρόβλημα διοφαντικής εξίσωσης είναι να βρεθούν δύο ακέραιοι x και y τέτοιοι ώστε, το άθροισμά τους, και το άθροισμα των τετραγώνων τους να ισούται με δύο δοθέντες αριθμούς Α και Β αντίστοιχα.
A = x+y
Οι διοφαντικές εξίσωσεις αποτελούν θέμα μελέτης εδώ και χιλιάδες χρόνια. Για παράδειγμα οι λύσεις της τετραδικής διοφαντικής εξίσωσης x2 + y2 = z2  δίνονται από τις πυθαγόρειες τριάδες, η οποία εξίσωση όμως είχε λυθεί αρχικά από τους Βαβυλώνιους(1800 π.Χ). Λύσεις των γραμμικών διοφαντικών εξισώσεων, όπως της εξίσωσης 26x + 65y = 13 μπορούν να βρεθούν χρησιμοποιώντας τον Ευκλείδιο αλγόριθμο (5ος αιώνας π.Χ).
Το σημαντικότερο έργο του Διόφαντου θεωρείται το Αριθμητικά, από το οποίο μόνο ένα μικρό μέρος έχει διασωθεί.
Φερμά
Το Τελευταίο θεώρημα του Φερμά αποτέλεσε πρώτα εικασία απο τον Πιερ ντε Φερμά το 1637, καθώς μελετούσε μία νέα έκδοση του Αριθμητικά. Ο ίδιος ισχυρίστηκε πως είχε ανακαλύψει μία απόδειξη, η οποία όμως ήταν αρκετά μεγάλη για να χωρέσει στο περιθώριο του βιβλίου. Παρά τις προσπάθειες πολλών μαθηματικών, η πρώτη απόδειξη του θεωρήματος δημοσιεύθηκε το 1995, 358 χρόνια μετά την έμπνευσή της εικασίας. Η προσπάθεια εύρεσης της απόδειξης του θεωρήματος έδωσε κίνητρο για την ανάπτυξη της αλγεβρικής θεωρίας αριθμών τον 19ο αιώνα και για την απόδειξη της εικασίας των Τανιγιάμα-Σιμούρα-Γουέιλ τον 20ο αιώνα.
Γκάους
Η Disquisitiones ήταν το σημείο εκκίνησης για την έρευνα και άλλων μαθηματικών του δέκατου ένατου αιώνα από την Ευρώπη, συμπεριλαμβανομένων των Έρνστ Κούμερ, Πέτερ Γκουστάφ Λεζέν Ντίριχλετ και Ρίχαρντ Ντέντεκιντ. Πολλοί από τους σχολιασμούς που δόθηκαν από τον Γκάους είναι αποτέλεσμα ανακοινώσεων της περαιτέρω έρευνας του, μερικές από τις οποίες παρέμειναν αδημοσίευτες. Πρέπει να έχουν φανεί ιδιαίτερα αινιγματικές στους σύγχρονούς του: εμείς μπορούμε τώρα να τις αναγνωρίζουμε ειδικότερα.ως βάση των θεωριών L-συνάρτησεις και Μιγαδικός Πολλαπλασιασμός.
Ντίριχλετ
Σε μερικά άρθρα του το 1838 και το 1839 ο Πέτερ Γκουστάφ Λεζέν Ντίριχλετ απέδειξε την πρώτη Φόρμουλα αριθμού των κλάσεων για Τετραγωνικές Μορφές (αργότερα τελειοποιήθηκε από τον μαθητή του Κρόνεκερ). Ο τύπος, τον οποίο ο Γιακόμπι απέδωσε ως "αγγίζοντας το άκρο του ανθρώπινου δαιμόνιου», άνοιξε το δρόμο για παρόμοια αποτελέσματα όσον αφορά το γενικότερο Σώμα Αριθμών . Με βάση την έρευνά του για τη δομή της Θεωρία του δακτυλίου για Τετραγωνικές Μορφές, απέδειξε το Θεώρημα δακτυλίων του Ντίριχλετ, ένα θεμελιώδες αποτέλεσμα στην αλγεβρική θεωρία αριθμών.
Ο ίδιος χρησιμοποίησε για πρώτη φορά την Αρχή του περιστερώνα, ένα βασικό επιχείρημα καταμέτρησης, στην απόδειξη του θεωρήματος της Προσέγγισης του Διόφαντου, που αργότερα πήρε το όνομά του ως Θεώρημα προσεγγίσεως του Ντίριχλετ. Έχει συνεισφέρει σημαντικά στο Τελευταίο θεώρημα του Φερμά, όπου απέδειξε τις περιπτώσεις για n = 5 και n = 14, και στον Νόμο της τεταρτοβάθμιας αμοιβαιότητας. Το Πρόβλημα Διαιρετότητας του Ντίριχλετ, για το οποίο βρήκε τα πρώτα αποτελέσματα, εξακολουθεί να είναι άλυτο πρόβλημα στη θεωρία των αριθμών, παρά τις τελευταίες συνεισφορές άλλων ερευνητών.
Ντέντεκιντ
Η μελέτη του Ρίχαρντ Ντέντεκιντ στην εργασία του Λεζέν Ντίριχλετ ήταν αυτό που τον οδήγησε σε μεταγενέστερη μελέτη των Σωμάτων αριθμών και των Ιδεωδών. Το 1863, δημοσίευσε διαλέξεις του Λεζέν Ντίριχλετ στην Θεωρία αριθμών ως Vorlesungen über Zahlentheorie ("Διαλέξεις για την Θεωρία Αριθμών") για τις οποίες έχει γραφτεί ότι: "'Παρά το γεγονός ότι το βιβλίο σίγουρα βασίζεται στις διαλέξεις του Ντίριχλετ, και παρόλο που ο Ντέντεκιντ καθ'όλη τη διάρκεια της ζωής του ανέφερε πως το βιβλίο ανήκει στον Ντίριχλετ, αυτό συντάχθηκε εξ ολοκλήρου από τον Ντέντεκιντ, ως επί το πλείστον μετά το θάνατο του Ντίριχλετ.'  (Εντουαρντς 1983)"Στις εκδόσεις των Διαλέξεων το 1879 και το 1894 συμπεριλαμβάνονται συμπληρώματα, εισάγοντας την έννοια ενός ιδεώδους, θεμελιώδους σημασίας για την Θεωρία του δακτυλίου. (Η λέξη "Δακτύλιος", η οποία εισήχθη αργότερα από τον Ντάβιντ Χίλμπερτ, δεν εμφανίζεται στο έργο του Ντέντεκιντ.) Ο Ντέντεκιντ ορίζει ένα ιδεώδες ως ένα υποσύνολο ενός συνόλου αριθμών, που αποτελείται από αλγεβρικούς ακεραίους που ικανοποιούν πολυωνυμικές εξισώσεις με ακέραιους συντελεστές. Η έννοια υποβλήθηκε σε περαιτέρω ανάπτυξη στα χέρια του Χίλμπερτ και ιδιαίτερα, της Έμμυ Ναίτερ. Τα ιδεώδη γενικεύτηκαν από τους ιδεώδεις αριθμούς του Έρνστ Έντουαρντ Κούμερ, σχεδιασμένα ως μέρος της προσπάθειας του Κούμερ το 1843 να αποδείξει το Τελευταίο θεώρημα του Φερμά.
Χίλμπερτ
Ο Ντάβιντ Χίλμπερτ ένωσε τον τομέα της αλγεβρικής θεωρίας αριθμών με την πραγματεία του Εργασία στους αριθμούς το 1897 (κυριολεκτικά «έκθεση σχετικά με τους αριθμούς»). Επέλυσε επίσης ένα μοναδικό στην θεωρία αριθμών πρόβλημα, το πρόβλημα του Waring το 1770. Όπως και με την Αλγεβρική θεωρία αριθμών, χρησιμοποίησε μια απόδειξη ύπαρξης που δείχνει ότι πρέπει να υπάρχουν λύσεις για το πρόβλημα αντί να παρέχεται ένας μηχανισμός για να παράγει τις απαντήσεις. Έπειτα δεν κατείχε μεγάλο υλικό προς δημοσίευση πάνω στο θέμα, όμως η εμφάνιση της Φόρμας Μέτρου Χίλμπερτ στην διατριβή ενός φοιτητή, δείχνει ότι το όνομα και η έρευνά του συνδέθηκε περαιτέρω με έναν μεγάλο κλάδο των μαθηματικών.
Έκανε μια σειρά εικασιών για την Θεωρία πεδίων κλάσεων. Οι έννοιες είχαν μεγάλη επιρροή, και η σημαντική του συνεισφορά διακρίνεται στην ονομασία των Πεδίων κλάσεων Χιλμπερτ και του Σύμβολου Χίλμπερτ στην Τοπική θεωρία πεδίων κλάσεων. Τα αποτελέσματα ως επί το πλείστον αποδείχτηκαν μέχρι το 1930, μετά από την εργασία του Τείχι Τακάγκι.
Άρτιν
Ο Εμίλ Άρτιν καθιέρωσε τον Νόμο αμοιβαιότητας Άρτιν σε μια σειρά εγγράφων (1924,1927,1930). Αυτός ο νόμος είναι ένα γενικό θεώρημα της Θεωρία αριθμών που αποτελεί κεντρικό τμήμα της παγκόσμιας Θεωρίας των πεδίων κλάσεων. Ο όρος Νόμος της αμοιβαιότητας αναφέρεται σε μια μακρά σειρά από θεμελιώδης πολυάριθμες θεωρητικές δηλώσεις στις οποίες γενικεύτηκε, από τον Νόμο τεταρτοβάθμιας αμοιβαιότητας και τους νόμους της αμοιβαιότητας των Αϊζενστάιν και Έρνστ Κούμερ μέχρι και το μέτρο γινόμενου του Ντάβιντ Χίλμπερτ για το Σύμβολο Χίλμπερτ. Τα αποτελέσματα του Άρτιν έδωσαν μια μερική λύση για το Ένατο πρόβλημα του Χίλμπερτ.
Μοντέρνα Θεωρία
Γύρω στο 1955, οι ιάπωνες μαθηματικοί Γκόρο Σιμιούρα και  Γιουτάκα Τανιγιάμα παρατήρησαν μια πιθανή σχέση ανάμεσα σε δύο φαινομενικά εντελώς διαφορετικούς τομείς μαθηματικών, στην Ελλειπτική καμπύλη και στην Modular form. Το προκύπτον Θεώρημα Επεκτασιμότητας (το τότε γνωστό ως εικασία Τάνιγιαμα-Σιμιούρα) αναφέρει ότι κάθε ελλειπτική καμπύλη είναι Σπονδυλωτή, που σημαίνει ότι μπορεί να σχετίζεται με μια μοναδική Modular form.
Αρχικά είχε απορριφθεί ως απίθανο ή πολύ υποθετικό, και ελήφθη πιο σοβαρά όταν o Όντρι Βέιγι, γνώστης της θεωρίας αριθμών, βρήκε στοιχεία που να υποστηρίζουν την εικασία χωρίς όμως κάποα απόδειξη, με αποτέλεσμα η "εκπληκτική"   εικασία να ήταν συχνά γνωστή ως η εικασία των Τάνιγιαμα-Σιμιούρα-Βέιγι. Έγινε μέρος του Πρόγραμματος Laglands, έναν κατάλογο σημαντικών εικασιών που χρειάζονται απόδειξη ή διάψευση.
Το 1993-1994, ο Άντριου Γουάιλς παρείχε μια Μαθηματική απόδειξη του Θεώρηματος Επεκτασιμότητας για την Ημιευσταθής ελλειπτική καμπύλη, η οποία μαζί με τo Θεώρημα Ribet, παρέχουν μια απόδειξη για το Τελευταίο θεώρημα του Φερμά. Το τελευταίο θεώρημα του Φερμά και το θεώρημα επεκτασιμότητας θεωρούνταν σχεδόν απρόσιτα για απόδειξη από τους σύγχρονους μαθηματικούς (αδύνατο ή σχεδόν αδύνατο να αποδειχθεί με βάση τις τρέχουσες γνώσεις). Ο Γουάιλ αρχικά ανακοίνωσε την απόδειξη του τον Ιούνιο του 1993  σε μια έκδοση που σύντομα αναγνωρίσθηκε ότι είχε σοβαρά κενά σε βασικά σημεία. Η απόδειξη διορθώθηκε από τον Γουάιλς, εν μέρει μέσω συνεργασίας του με τον Ρίχαρντ Τέιλορ, και η τελική, ευρέως αποδεκτή απόδειξη κυκλοφόρησε το Σεπτέμβριο του 1994 και δημοσιεύτηκε επίσημα το 1995. Η απόδειξη χρησιμοποιεί πολλές τεχνικές από την αλγεβρική γεωμετρία και την θεωρία αριθμών και έχει σημαντικό αντίκτυπο σε αυτούς τους κλάδους των μαθηματικών. Επίσης, χρησιμοποιεί τυποποιημένες κατασκευές της μοντέρνας αλγεβρικής γεωμετρίας, όπως την κατηγοριοποίηση διατάξεων και την θεωρία του Iwasawa όπως και άλλες τεχνικές του 20ου αιώνα, μη διαθέσιμες στον Φερμά.
Θρινακία
thumb|355px|«Οι σύντροφοι του Οδυσσέα κλέβουν τα [[Βόδια του Ήλιου», νωπογραφία του Πελλεγκρίνο Τιμπάλντι, 1554-1556)]] Θρινακία ή Θρινακίη αποκαλείται η νήσος στην οποία έβοσκαν τα βόδια του θεού Ήλιου στη δωδέκατη ραψωδία της Οδύσσειας του Ομήρου. Τα βόδια φυλάσσονταν από τις κόρες του Ήλιου Λαμπετίη και Φαέθουσα. Αρκετές φορές η Θρινακία ταυτίζεται με τη Σικελία, καθώς το όνομά της μοιάζει με το όνομα Τρινακρία (= με τρεις άκρες), ονομασία της Σικελίας εξαιτίας του τριγωνικού της σχήματος. Ωστόσο, το νησί ταυτίζεται επίσης και με τη Μάλτα.
Αλγεβρική θεωρία αριθμών
Μοναδική παραγοντοποίηση και η ομάδα κλάσεων των ιδεωδών
Μια από τις κυριότερες ιδιότητες του Ζ που δεν ισχύει στον δακτύλιο των ακεραίων Ο σε ένα αλγεβρικό σώμα αριθμών Κ, είναι η μοναδική παραγοντοποίηση των ακεραίων σε γινόμενο πρώτων αριθμών. Οι πρώτοι αριθμοί στο Ζ γενικεύονται σε ανάγωγα στοιχεία στον δακτύλιο των ακεραίων Ο και παρόλο που η παραγοντοποίηση των στοιχείων του Ο σε ανάγωγα στοιχεία μπορεί να ισχύει σε ορισμένες περιπτώσεις (όπως στους ακέραιους μιγαδικούς αριθμούς Ζ [i] ), μπορεί και να αποτύχει όπως στην περίπτωση του Ζ [\sqrt{-5}], όπου
Θρινακία
Ο Οδυσσέας και οι σύντροφοί του έφθασαν στη Θρινακία αφού πρώτα πέρασαν από τη Σκύλλα και τη Χάρυβδη. Ο Οδυσσέας είχε προειδοποιηθεί τόσο από την Κίρκη όσο και από την ψυχή του Τειρεσία να αποφύγει τη Θρινακία, αλλά οι άνδρες του τον ικέτευσαν να τους αφήσει να σταματήσουν εκεί για να ξεκουραστούν. Εκείνος συμφώνησε απρόθυμα, αλλά τους έβαλε να ορκιστούν ότι δεν θα άγγιζαν τα βόδια στο νησί. Ωστόσο, επί όλο τον επόμενο μήνα φυσούσαν συνεχώς αντίθετοι άνεμοι και δεν μπορούσαν να φύγουν. Μια μέρα που ο Οδυσσέας πήγε να προσευχηθεί για μια ασφαλή επιστροφή στην Ιθάκη, το πλήρωμά του, φοβούμενο ότι θα πέθαινε από την πείνα, έσφαξε και έφαγε μερικά από τα βόδια του Ήλιου. Ως συνέπεια αυτού, όταν τελικώς απέπλευσαν από το νησί, ο θεός Ήλιος απαίτησε από τον Δία να τους σκοτώσει με έναν από τους κεραυνούς του. Μόνο ο Οδυσσέας επέζησε, αλλά τιμωρήθηκε και εκείνος με την καθυστέρηση της επιστροφής του στην Ιθάκη επί οκτώ χρόνια, παραμένοντας στη νήσο Ωγυγία.
Αλγεβρική θεωρία αριθμών
Μοναδική παραγοντοποίηση και η ομάδα κλάσεων των ιδεωδών
.
Θρινακία
Παραπομπές
Κατηγορία:Γεωγραφία της Οδύσσειας Κατηγορία:Τοποθεσίες της Ελληνικής Μυθολογίας
Αλγεβρική θεωρία αριθμών
Παραγοντοποίηση πρώτων ιδεωδών σε επέκταση
Η μοναδική παραγοντοποίηση μπορεί να ανακτηθεί εν μέρει στον Ο, υπό την έννοια ότι έχει την ιδιότητα την μοναδικής παραγοντοποίησης των ιδεωδών σε πρώτα ιδεώδη (όπως η τομή Ντέντεκιντ ). Αυτό κάνει την μελέτη των πρώτων ιδεωδών στον Ο ιδιαίτερα σημαντική. Αυτός είναι ένας άλλος τομέας όπου τα πράγματα αλλάζουν από τους Ζ στον Ο: οι πρώτοι αριθμοί, οι οποίοι παράγουν τα πρώτα ιδεώδη του Ζ, (στην πραγματικότητα κάθε πρώτος αριθμός είναι της μορφής (p)=:pZ για κάποιον πρώτο αριθμό p), δεν μπορούν πλέον να παράγουν πρώτα ιδεώδη στον Ο. Για παράδειγμα στον δακτύλιο των ακεραίων του Γκάους(ακέραιοι μιγαδικοί αριθμοί), το ιδεώδες 2Ζ[i] δεν είναι πλέον πρώτο ιδεώδες. Ειδικότερα,
Από την άλλη πλευρά, το ιδεώδες 3Z[i] είναι ένα πρώτο ιδεώδες. Η ολοκληρωμένη απάντηση για τους ακέραιους του Γκάους λαμβάνεται χρησιμοποιώντας το θεώρημα του Φερμά, καταλήγοντας στο αποτέλεσμα ότι για έναν περιττό πρώτο αριθμό p ισχύει
pZ[i] είναι πρώτο ιδεώδες αν
pZ[i] δεν είναι πρώτο ιδεώδες αν
Γενικεύοντας αυτό το απλό αποτέλεσμα σε δακτυλίους ακεραίων είναι ένα βασικό πρόβλημα της αλγεβρικής θεωρίας αριθμών. Η θεωρία των πεδίων των κλάσεων επιλύει αυτό το πρόβλημα όταν ένα σώμα αριθμών Κ είναι η αβελιανή επέκταση του Q (δηλαδή η επέκταση Γκαλουά με αβελιανές ομάδες Γκαλουά).
Πρώτοι αριθμοί και θέσεις
Μία σημαντική γενίκευση της έννοιας των πρώτων ιδεωδών στον Ο επιτυγχάνεται με το πέρασμα από την ιδανική-θεωρητική προσέγγιση στην λεγόμενη εκτιμητική-θεωρητική προσέγγιση. Η σχέση μεταξύ των δύο προσεγγίσεων προκύπτει ως εξής. Εκτός από τη λειτουργία της συνήθης απόλυτης τιμής |\cdot| :Q\rightarrowR, υπάρχουν απόλυτες τιμές (συναρτήσεις) |\cdot|_p:Q\rightarrowR που ορίζονται για κάθε πρώτο αριθμό p στον Ζ και ονομάζονται p-αδικες απόλυτες τιμές. Το θεώρημα του Οστρόφσκι αναφέρει ότι αυτές είναι όλες οι πιθανές απόλυτες τιμές (συναρτήσεις) στον Q (ως ισοδυναμίες). Αυτό υποδηλώνει ότι η συνήθης απόλυτη τιμή θα μπορούσε να θεωρηθεί ως ένας άλλος πρώτος. Γενικότερα, πρώτος σε ένα αλγεβρικό σώμα αριθμών Κ (επίσης καλείται και θέση) είναι μια κλάση ισοδυναμίας των απόλυτων τιμών στο Κ. Οι πρώτοι αριθμοί στο Κ είναι δύο ειδών: p-αδικές απόλυτες τιμές |\cdot|_p  μια για κάθε πρώτο ιδεώδες του Ο και η απόλυτη τιμή  |\cdot|  που ορίζεται θεωρώντας το Κ ως ένα υποσύνολο των μιγαδικών αριθμών με διάφορους πιθανούς τρόπους και χρησιμοποιώντας την απόλυτη τιμή |·| : C → R. Ένας πρώτος αριθμός της πρώτης περίπτωσης καλείται πεπερασμένος πρώτος (ή πεπερασμένη θέση) και ένας πρώτος της δεύτερης περίπτωσης καλείται άπειρος πρώτος (ή άπειρη θέση). Έτσι, το σύνολο των πρώτων αριθμών του Q γενικά συμβολίζεται ως { 2, 3 , 5 , 7 , ..., ∞ } και η συνήθης απόλυτη τιμή στον Q συχνά συμβολίζεται ως | · | ∞.
Το σύνολο των άπειρων πρώτων αριθμών του Κ μπορεί να περιγραφεί ρητά υπό τους όρους των εμβυθίσεων K → C (το μη-μηδενικό δακτύλιο ομομορφισμού από το Κ στο C). Συγκεκριμένα, το σύνολο των εμβυθίσεων μπορεί να χωριστεί σε δύο ανεξάρτητα υποσύνολα, εκείνων που η εικόνα τους ανήκει στο R, και των υπολοίπων. Για κάθε εμβύθιση σ : K → R, αντιστοιχεί ένας μοναδικός πρώτος του Κ που προέρχεται από την απόλυτη τιμή που λαμβάνεται από τη σύνθεση της σ με τη συνήθη απόλυτη τιμή στον R. 'Ενας πρώτος που προκύπτει κατά αυτόν τον τρόπο ονομάζονται πραγματικος πρώτος (ή πραγματική θέση). Σε μία εμβύθιση τ : K → C της οποίας η εικόνα δεν περιέχεται στο R, μπορεί κανείς να κατασκευάσει μία ξεχωριστή εμβύθιση, που ονομάζεται συζυγής εμβύθιση, συνθέτοντας την τ με την μιγαδική απεικόνιση C → C. Λαμβάνοντας υπόψη ένα τέτοιο ζεύγος εμβυθίσεων \tau και, για ακόμα μία φορά υπάρχει μοναδική αντιστοιχία πρώτων του Κ που λαμβάνεται με την σύνθεση της τ με τη συνήθη απόλυτη τιμή (αντιθέτως συνθέτοντας με την παίρνουμε το ίδιο αποτέλεσμα με την απόλυτη τιμή, δεδομένου ότι | z | = | \overline z | για κάθε μιγαδικό αριθμό z ,όπου το  \overline z συμβολίζει το συζυγή μιγαδικό του z). Ένας τέτοιος πρώτος ονομάζεται μιγαδικός πρώτος (ή μιγαδική θέση). Η περιγραφή του συνόλου των απείρων πρώτων αριθμών γίνεται ως εξής: κάθε άπειρος πρώτος αριθμός αντιστοιχεί σε μία μοναδική εμβύθιση σ : K → R, ή σε ένα ζεύγος συζυγών εμβυθίσεων \tau, : K → C. Ο πλήθος των πραγματικών (αντίστοιχα μιγαδικών) πρώτων συχνά συμβολίζεται με r_1 (αντίστοιχα r_2). Στην συνέχεια ο συνολικός αριθμός των εμβυθίσεων K → C είναι r_1+2r_2 (που στην πραγματικότητα ισούται με τον βαθμό της επέκτασης Κ/Q).
Μοναδιαία στοιχεία
Το θεμελιώδες θεώρημα της αριθμητικής περιγράφει την πολλαπλασιαστική δομή του Ζ. Σύμφωνα με το θεώρημα, κάθε μη μηδενικός ακέραιος μπορεί να γραφεί, με μοναδικό τρόπο, ως γινόμενο πρώτων παραγόντων και των ακεραίων ±1. Η περιγραφή του θεωρήματος ισχύει εν μέρει για την μοναδική παραγοντοποίηση των ιδεωδών σε έναν δακτύλιο Ο, διότι δεν εφαρμόζεται για τους παράγοντες ±1. Οι ακέραιοι +1 και -1 είναι τα αντίστροφα στοιχεία (μοναδιαία στοιχεία) του Ζ. Γενικότερα τα αντίστροφα στοιχεία του Ο, αποτελούν ομάδα ως προς τον πολλαπλασιασμό που ονομάζεται μοναδιαία ομάδα του Ο και συμβολίζεται με O×. Αυτή η ομάδα μπορεί να είναι αρκετά μεγαλύτερη της κυκλικής ομάδας τάξης 2 που σχηματίζεται από τα μοναδιαία στοιχεία του Ζ. Το θεώρημα του Πέτερ Γκουστάφ Λεζέν Ντίριχλετ για τις μοναδιαίες ομάδες περιγράφει την αφηρημένη δομή της μοναδιαίας ομάδας ως αβελιανής ομάδας. Μια πιο ακριβής περιγραφή είναι δυνατόν να επιτευχθεί, θεωρώντας την δομή του O× ⊗Z Q ως Γκαλουά module για την ομάδα Γκαλουά του K/Q. Τέλος, το μέγεθος της μοναδιαίας ομάδας και η δικτυωτή δομή της παρέχουν σημαντικές αριθμητικές πληροφορίες για τον δακτύλιο Ο, όπως μπορεί να φανεί από την φόρμουλα αριθμού των κλάσεων.
Τοπικά σώματα
Κύριο άρθρο: Τοπικά σώματα
Η ολοκλήρωση ενός αριθμητικού σώματος Κ σε μία θέση w δίνει ένα πλήρη σώμα. Εάν έχουμε αρχιμήδεια αποτίμηση, παίρνουμε τον R ή τον C. Εάν δεν έχουμε αρχιμήδεια αποτίμηση και κείται σε έναν πρώτο αριθμό p των ρητών, παίρνουμε πεπερασμένη επέκταση K_w/Q_p : ένα πλήρες διακεκριμένο σώμα με πεπερασμένο ολοκληρωτικό υπόλοιπο. Αυτή η διαδικασία απλοποιεί την αριθμητική του πεδίου και επιτρέπει την τοπική μελέτη των προβλημάτων. Για παράδειγμα το θεώρημα του Κρονεκερ-Γουεμπερ μπορεί εύκολα να συναχθεί από την ανάλογη τοπική αναφορά. Η φιλοσοφία πίσω από την μελέτη των τοπικών πεδίων έχει ως κύριο κίνητρο τις γεωμετρικές μεθόδους. Στην αλγεβρική γεωμετρία, είναι συνηθισμένο να μελετάται τοπικά ένα σημείο με βάση το μέγιστο ιδεώδες. Παγκόσμιες πληροφορίες μπορούν στη συνέχεια να ανακτηθούν συγκεντρώνοντας μαζί τα τοπικά δεδομένα. Αυτό η μέθοδος υιοθετείται και στην Αλγεβρική Θεωρία Αριθμών. Παίρνοντας έναν πρώτο αριθμό στον αλγεβρικό δακτύλιο των ακεραίων σε ένα αριθμητικό σώμα, είναι εφικτό να μελετήσουμε τοπικά το σώμα, σύμφωνα με τον πρώτο αυτόν αριθμό. Ως εκ τούτου εντοπίζεται ο δακτύλιος των αλγεβρικών ακεραίων σε αυτόν τον πρώτο αριθμό και στη συνέχεια συμπληρώνεται το κλασματικό πεδίο σύμφωνα με γεωμετρικές προσεγγίσεις.
Η ομάδα των κλάσεων είναι πεπερασμένη
Ένα από τα βασικά αποτελέσματα της αλγεβρικής θεωρίας αριθμών είναι το γεγονός ότι η ομάδα των κλάσεων των ιδεωδών σε ένα αλγεβρικό αριθμητικό σώμα Κ, είναι πεπερασμένη. Η τάξη της ομάδας των κλάσεων ονομάζεται Αριθμός κλάσεων και συνήθως συμβολίζεται με το γράμμα h.
Το θεώρημα του Ντίριχλετ για τις μοναδιαίες ομάδες
Κύριο άρθρο:Το θεώρημα του Ντίριχλετ για τις μοναδιαίες ομάδες
Το θεώρημα του Ντίριχλετ δίνει μια περιγραφή της δομής της πολλαπλασιαστικής μοναδιαίας ομάδας O× του δακτυλίου των ακεραίων Ο. Πιο συγκεκριμένα περιγράφει ότι το O× είναι ισόμορφο με το G × Zr, όπου G είναι η πεπερασμένη κυκλική ομάδα που περιέχει όλους τους μιγαδικούς αριθμούς που όταν υψωθούν σε μία ακέραια δύναμη δίνουν ως αποτέλεσμα την μονάδα (μοναδιαίες ρίζες) και ότι r = r1 + r2 - 1 όπου τα r1  και r2 αποτελούν τον αριθμό των πραγματικών και τον αριθμό των ζευγαριών συζυγών (μη πραγματικών) μέσα στο Κ. Με άλλα λόγια, η O× είναι μια πεπερασμένα παραγόμενη αβελιανή ομάδα τάξης r1 + r2 - 1 που περιέχει όλους εκείνους τους μιγαδικούς αριθμούς που όταν υψωθούν σε μία ακέραια δίνουν ως αποτέλεσμα την μονάδα.
Νόμοι αμοιβαιότητας
Ως προς το σύμβολο του Λετζέντρε (τετραγωνικά υπόλοιπα), ο νόμος της αμοιβαιότητας για θετικούς περιττούς πρώτους δηλώνει ότι
Ο νόμος της αμοιβαιότητας είναι μία γενίκευση του τετραγωνικού νόμου της αμοιβαιότητας.
Υπάρχουν πολλοί διαφορετικοί τρόποι διατύπωσης του νόμου της αμοιβαιότητας. Οι πρώτοι νόμοι, που ανακαλύφθηκαν τον 19ο αιώνα εκφράζονταν ως προς το σύμβολο ν-οστού υπολοίπου (p/q), γενικεύοντας το σύμβολο του τετραγωνικού υπολοίπου, όταν δηλαδή ένας πρώτος αριθμός είναι η ν-οστή δύναμη ενός υπολοίπου modulo ενός άλλου πρώτου, και έδινε την σχέση μεταξύ των (p/q) και (q/p). Ο Χίλμπερτ αναδιατύπωσε τους νόμους της αμοιβαιότητας ισχυρίζοντας ότι ένα γινόμενο ως προς p του συμβόλου Χίλμπερτ (a,b/p) που παίρνει τιμές μοναδιαίων ριζών, ισούται με 1. Ο Έμιλ Άρτιν επίσης αναδιατύπωσε τους νόμους της αμοιβαιότητας δηλώνοντας πως το σύμβολο του Άρτιν από ιδεώδη προς τα στοιχεία μίας ομάδας Γκαλουά είναι τετριμμένο σε συγκεκριμένες υποομάδες. Διάφορες πιο πρόσφατες γενικεύσεις εκφράζουν τους νόμους της αμοιβαιότητας χρησιμοποιώντας ομάδες συνομολογίας, ομάδες adelic ή αλγεβρικές Κ-ομάδες ενώ η σχέση αυτών με τον τετραγωνικό νόμο αμοιβαιότητας, μπορεί δύσκολα να βρεθεί.
Δείτε ακόμη:
Νόμος τετραγωνικής αμοιβαιότητας
Νόμος κυβικής αμοιβαιότητας
Νόμος τεταρτοβάθμιας αμοιβαιότητας
Νόμος αμοιβαιότητας του Άρτιν
Φόρμουλα αριθμού των κλάσεων
Κύριο άρθρο: Φόρμουλα αριθμού των κλάσεων
Η φόρμουλα αριθμού των κλάσεων συνδέει πολλές σημαντικές αναλλοίωτες ενός αριθμητικού σώματος σε μία ειδική τιμή της ζήτα συνάρτησης του Ντέντεκιντ.
Σχετιζόμενοι τομείς
Η αλγεβρική θεωρία αριθμών επιδρά με πολλούς διαφορετικούς κλάδους των μαθηματικών. Χρησιμοποιεί εργαλεία της ομολογικής άλγεβρας. Όσον αφορά την αναλογίας μεταξύ σωμάτων συναρτήσεων και αριθμητικών σωμάτων βασίζεται σε τεχνικές και ιδέες από την αλγεβρική γεωμετρία. Ακόμα, η μελέτη διατάξεων σε μεγαλύτερες διαστάσεις πάνω στον Ζ παραπέμπει στην αριθμητική γεωμετρία. Τέλος, η αλγεβρική θεωρία αριθμών χρησιμοποιείται στην μελέτη αριθμητικών υπερβολικών 3-πολλαπλοτήτων.
ΜΤΚ (αθλητικό σωματείο)
Η ΜΤΚ (ουγγρικά: MTK) αποτελεί ουγγρικό αθλητικό σωματείο. Ιδρύθηκε το 1888 και διαθέτει μια σειρά από αθλητικά τμήματα. Στην αρχή δημιουργήθηκαν τμήματα στίβου, πάλης, άρσης βαρών και ποδηλασίας, ενώ αργότερα δημιουργήθηκαν τμήματα κολύμβησης και ξιφασκίας, για να φτάσουμε το 1901 στην ίδρυση του ποιο γνωστού τμήματος του συλλόγου, που είναι αυτό του ποδοσφαίρου.
Οι αθλητές του συλλόγου έχουν κερδίσει συνολικά 33 χρυσά, 28 αργυρά και 21 χάλκινα μετάλλια στους Ολυμπιακούς Αγώνες, γεγονός που κατατάσει το σύλλογο στην 33η θέση σε παγκόσμιο επίπεδο. Μόνο στο σκάκι, ο σύλλογος κατέκτησε συνολικά 8 χρυσά, 13 ασημένια και 7 χάλκινα μετάλλια. Στα Παγκόσμια Πρωταθλήματα ο σύλλογος κατέκτησε 180 χρυσά, 141 αργυρά και 116 χάλκινα μετάλλια, ενώ στα ευρωπαϊκά πρωταθλήματα 83 χρυσά, 76 αργυρά και 63 χάλκινα μετάλλια.
Διατελέσαντες Πρόεδροι
Ακολουθούν τα ονόματα των προέδρων της ΜΤΚ:
Έμβλημα
Η τελευταία τροποποίηση του εμβλήματος του συλλόγου παρουσιάστηκε επίσημα το 2014.
Αρμενοχώρι Χανίων
Το Αρμενοχώρι (επίσημη ονομασία Αρμενοχώριον) είναι οικισμός της κοινότητας Σφακοπηγαδίου, της δημοτικής ενότητας (τέως δήμου) Μυθήμνης, του δήμου Κισσάμου, της περιφερειακής ενότητας (τέως νομού) Χανίων, στην περιφέρεια Κρήτης, σύμφωνα με το πρόγραμμα Καλλικράτης. Πριν το πρόγραμμα Καλλικράτης και το σχέδιο Καποδίστριας, ανήκε στην επαρχία Κισσάμου του νομού Χανίων, στο γεωγραφικό διαμέρισμα Κρήτης.
Γεωγραφία
Το Αρμενοχώρι είναι ημιορεινός οικισμός στο δυτικό τμήμα του νομού Χανίων. Βρίσκεται ανατολικά του ποταμού Τυφλού και πάνω στον επαρχιακό δρόμο Μαλαθύρου-Βουλγάρω, νότια του Σφακοπηγαδίου και σε μέσο σταθμικό υψόμετρο 210. Απέχει 41 χλμ. περίπου ΝΔ. των Χανίων (μέσω Νωπηγείων).
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Μαλαθύρου του νομού Χανίων. Το 1929 προσαρτήθηκε στην κοινότητα Σφακοπηγαδίου. Με το ΦΕΚ 244Α - 04/12/1997 αποσπάστηκε από την κοινότητα Σφακοπηγαδίου και προσαρτήθηκε στον δήμο Μηθύμνης. Με το ΦΕΚ 87Α - 07/06/2010 αποσπάστηκε από τον δήμο Μηθύμνης και προσαρτήθηκε στον δήμο Κισσάμου.
Εξωτερικοί σύνδεσμοι
Κατηγορία:Χωριά του νομού Χανίων Κατηγορία:Δήμος Κισάμου
Σχολή Σαχέτι
Η Σχολή Σαχέτι (SAHETI School - South African Hellenic Educational and Technical Institute), στο Γιοχάνεσμπουργκ στη Νότιο Αφρική, είναι ένα ενιαίο σχολείο που συμπεριλαμβάνει βρεφονηπιακό σταθμό, νηπιαγωγείο, δημοτικό, γυμνάσιο και λύκειο. Πρόκειται για ένα μη κερδοσκοπικό εκπαιδευτικό ίδρυμα που δημιουργήθηκε το 1973 από την ελληνική παροικία με επικεφαλής τον Γιώργο Μπίζο, τον Έλληνα δικηγόρο του Νέλσον Μαντέλα.
Ήδη από εκείνη την δεκαετία, που το Απαρτχάιντ βρισκόταν στο απόγειό του το Σαχέτι, είχε ανοιχτό τις πόρτες του σε όλους τους μαθητές ανεξαρτήτως φυλής και χρώματος.
Έμβλημα της Σχολής είναι το αρχαιοελληνικό γνωμικό ΓΝΩΘΙ ΣΑΥΤΟΝ, το βλέπεις παντού όταν περιηγείσαι τους χώρους, με αυτή την φράση όλη η οικογένεια του ΣΑΧΕΤΙ ξεκίνησε και συνεχίζει την Τρίτη Χιλιετία σε μια πορεία γεμάτη στόχους και προκλήσεις.
H Σχολή ΣΑΧΕΤΙ θεωρείται από τα καλύτερα αγγλόφωνα ιδιωτικά ημερήσια σχολεία της Νοτίου Αφρικής. Διακρίνεται για τις επιτυχίες που σημειώνουν κάθε χρόνο οι μαθητές της Τρίτης Λυκείου (Grade 12) στις τελικές εξετάσεις για εισαγωγή στην τριτοβάθμια εκπαίδευση.
Από την ίδρυσή του διδάσκεται υποχρεωτικά και σε όλους το μάθημα της ελληνικής γλώσσας. Ένας από τους λόγους που το σχολείο πέτυχε και θεωρείται σήμερα από τα καλύτερα της χώρας είναι το ότι η πόρτα ήταν και είναι ανοιχτή σε κάθε μαθητή ή μαθήτρια, λευκό ή έγχρωμο.
To 2021 το SAHETI σημειώνει 1.300 παιδιά σε όλες τις βαθμίδες (Παιδικός Σταθμός, Νηπιαγωγείο, Δημοτικό, Γυμνάσιο, Λύκειο) που περίπου τα 800 είναι ελληνικής καταγωγής
Επιπρόσθετα η Σχολή ΣΑΧΕΤΙ είναι εξεταστικό κέντρο για τις Εξετάσεις Πιστοποίησης Επάρκειας της Ελληνομάθειας από το 2001 που διοργανώνονται από το Κέντρο Ελληνικής Γλώσσας.
Η έκταση του οικοπέδου της Σχολής ΣΑΧΕΤΙ είναι 290 στρέμματα.
Ιστορικά στοιχεία ίδρυσης της Σχολής
Η λειτουργία της Σχολής ΣΑΧΕΤΙ ξεκίνησε το 1974, ενσαρκώνοντας την ιδέα το όραμα και τις ελπίδες από τους πρώτους ακόμη μετανάστες. Ο κίνδυνος αφομοίωσης και απώλειας της ελληνικής ταυτότητας ήταν οι αιτίες που οδήγησαν στην ίδρυση του κεντρικού αυτού σχολείου, αφού άλλες απόπειρες κατά το παρελθόν δεν είχαν τα επιθυμητά αποτελέσματα.
Είναι μία ανώνυμη μη κερδοσκοπική εταιρία, η οποία διοικείται από ένα συμβούλιο και η οποία έχει ιδρύσει ένα αναγνωρισμένο ιδιωτικό σχολείο. Στα 45 χρόνια λειτουργίας του διδάσκονται τα Ελληνικά ως υποχρεωτικό μάθημα, τιμούνται δε και προωθούνται συστηματικά η ορθόδοξη χριστιανική πίστη, οι ελληνικές παραδόσεις καθώς και οι γιορτές. Όπως απέδειξε πρόσφατη ανεξάρτητη μελέτη, είναι ένα από τα καλύτερα σχολεία της χώρας της Ν. Αφρικής.
Η παρουσία της ιστορικής πλέον μορφής του Γεωργίου Μπίζου στην ολοκλήρωση της προσπάθειας ανέγερσης και έναρξης λειτουργίας της Σχολής ΣΑΧΕΤΙ ήταν καθοριστική. Σημειώνουμε ότι ο κ. Γεώργιος Μπίζος αποτελεί σύμβολο πλέον της Ν. Αφρικής από τους αγώνες του κατά του απαρτχάϊτ δίπλα στον Νέλσων Μαντέλα. Θεωρείται δε ο πατέρας της Σχολής ΣΑΧΕΤΙ.
Σήμερα στη Σχολή ΣΑΧΕΤΙ φοιτούν τα παιδιά των πρώτων μαθητών του σχολείου, οι δε γονείς τους πλαισιώνουν το Δ.Σ της Σχολής, την εφορία γονέων και άλλες επιτροπές. Το όνομα του ΣΑΧΕΤΙ ξεπέρασε πλέον τα σύνορα της Ν. Αφρικής. Είναι ένα σύγχρονο εκπαιδευτικό συγκρότημα όπου τα παιδιά μαθαίνουν να συνυπάρχουν, να συνεργάζονται και να πετυχαίνουν το καλύτερο στην ακαδημαϊκή τους πορεία.
Η Σχολή ΣΑΧΕΤΙ βρίσκεται στα Νοτιοανατολικά περίχωρα της πόλης του Γιοχάννεσμπουργκ στην όμορφη συνοικία Σέντεργουντ, όπου και κατοικούν πολλοί Έλληνες.
«Γνώθι σαυτόν»
Η Διεύθυνση και οι Εκπαιδευτικοί του Ελληνικού Τμήματος, θέλοντας να καταδείξουν στους μαθητές όλων των τάξεων του Δημοτικού την έννοια του ‘’Γνώθι Σαυτόν’’, να οδηγήσουν τους μαθητές, γιατί όχι στις πρώτες τους φιλοσοφικές αναζητήσεις, συγχρόνως δε να ενεργοποιήσουν με ευχάριστο τρόπο το ενδιαφέρον τους, δημιούργησαν μια σειρά από διαβαθμισμένες δραστηριότητες, ανάλογα με την τάξη και το επίπεδο των μαθητών.
Καταστατικό
Στο καταστατικό ίδρυσης του δηλώνονται ως κύριοι σκοποί :
α) Η παροχή εκπαίδευσης κυρίως για παιδιά Ελλήνων αλλά και άλλα με ειδική έμφαση στη διδασκαλία της Ελληνικής γλώσσας και του Ελληνικού πολιτισμού.
β) Η διδασκαλία των Ελληνικών ως υποχρεωτικό μάθημα για όλους τους μαθητές του ανεξάρτητα από την εθνοτική καταγωγή τους.
γ) Η προώθηση της Ελληνικής κουλτούρας του πνεύματος του Ελληνισμού και της Ελληνικής ορθόδοξης πίστης και ταυτόχρονα η παροχή του δικαιώματος σε όλους στην ελευθερία της συνείδησης της πίστης, της σκέψης, της γνώμης και της άποψης.
Κτιριακές - αθλητικές εγκαταστάσεις
Η έκταση επιφάνειας του οικοπέδου του σχολείου ανέρχεται σε εμβαδό 290.539 τ.μ. Σ’ αυτή την τεράστια έκταση με το πέρασμα του χρόνου έχουν αναπτυχθεί οι εγκαταστάσεις της Σχολής.
Ανθρώπινο δυναμικό
Η Σχολή ΣΑΧΕΤΙ πάντα επένδυε στο υψηλό επίπεδο του ανθρωπίνου δυναμικού της ιδιαίτερα στον τομέα των εκπαιδευτικών, αν και στη χώρα της Ν. Αφρικής η εξεύρεση πεπειραμένων εκπαιδευτικών με ποιοτικές σπουδές δεν είναι πάντα εύκολη λόγω του ότι το συγκεκριμένο επάγγελμα, είναι απαξιωμένο ανάμεσα στους νέους εξαιτίας των χαμηλών αποδοχών.
Στη Σχολή ΣΑΧΕΤΙ για το σχολικό έτος 2018, υπηρετούν από τον Βρεφονηπιακό σταθμό μέχρι το Γυμνάσιο - Λύκειο 130 εκπαιδευτικοί.
Μαθητικό δυναμικό
2011: 1.124 μαθητές
2012: 1.171 μαθητές
2013: 1.222 μαθητές
2014: 1.239 μαθητές
2015: 1.301 μαθητές
2021: 1.300 μαθητές
Παραπομπές
Κατηγορία:Σχολείο
Ανθότοπος Κοζάνης
Για συνώνυμους οικισμούς στην Ελλάδα δείτε το λήμμα: Ανθότοπος (αποσαφήνιση)
Ο Ανθότοπος είναι ορεινό χωριό της περιφερειακής ενότητας Κοζάνης σε υψόμετρο 760 μέτρα
Γεωγραφία - Ιστορία
Ο Ανθότοπος βρίσκεται στους νοτιοανατολικούς πρόποδες του όρους Άσκιο (Σινιάτσικο) και σε απόσταση 17,5 χλμ Α.-ΒΑ. από την Κοζάνη. Την περίοδο της τουρκοκρατίας αναφέρεται με την ονομασία Καλπουτζιλάρ ως αμιγώς "τουρκικό" χωριό να κατοικείται από Οθωμανούς και με το ίδιο όνομα αναφέρεται μετά την απελευθέρωση το 1918 στο ΦΕΚ 260Α-31/12/1918 να προσαρτάται στην τότε κοινότητα Ντιντιλέρ. Το 1927 μετονομάστηκε σε Κοσκινιά και το 1961 σε Ανθότοπο.
Στην περιοχή "Λευκό Κάστρο" (Καλέ Μπουρτζί) έχουν εντοπιστεί αρχαιολογικά ευρήματα αρχαίων και ρωμαϊκών χρόνων καθώς και συλλογή 6.797 οθωμανικών αργυρών νομισμάτων η οποία από το 1986 είναι κατατεθειμένη στο Λαογραφικό μουσείο Κοζάνης. Στην περιοχή της εκκλησίας της Αγίας Παρασκευής βρέθηκαν θεμέλια οικιών και λουτρών ρωμαϊκής εποχής, πήλινα αγγεία και νομίσματα. .
Τοπική κοινότητα
Σύμφωνα με το σχέδιο Καλλικράτης, μαζί με το Κηπάριο αποτελούν την τοπική κοινότητα Ανθοτόπου που υπάγεται στη δημοτική ενότητα Κοζάνης του δήμου Κοζάνης και σύμφωνα με την απογραφή 2011 ως κοινότητα έχει πληθυσμό 153 κατοίκους ενώ ως οικισμός 114. Η τοπική κοινότητα Ανθοκήπου είναι χαρακτηρισμένη ως αγροτικός ορεινός οικισμός, με έκταση 23,889 χμ² (2011).
Πληθυσμός
(σε παρένθεση ο πληθυσμός της τοπικής κοινότητας)
Πηγές
Κατηγορία:Χωριά του νομού Κοζάνης Κατηγορία:Δήμος Κοζάνης
Tu Vuò Fà L'Americano
Το "Tu vuò fà l'americano" (μετάφραση: "Θες να γίνεις Αμερικάνος") είναι ένα τραγούδι στη ναπολιτάνικη γλώσσα του Ιταλού τραγουδιστή Ρενάτο Καροζόνε.
Ο Καροζόνε έγραψε το τραγούδι σε συνεργασία με τον Νικόλα Σαλέρνο (Νίζα) το 1956. Συνδυάζοντας στοιχεία σουίνγκ και τζαζ, έγινε ένα από τα πιο γνωστά τραγούδια του. Το τραγούδι γράφτηκε κατά παραγγελία του Ραπέτι, διευθυντή της εταιρείας Ricordi, για έναν ραδιοφωνικό διαγωνισμό. Η μουσική συντέθηκε από τον Καροζόνε σε πολύ σύντομο χρονικό διάστημα μετά την ανάγνωση των στίχων του Νίζα. Ο Ραπέτι διέκρινε αμέσως ότι το τραγούδι θα γινόταν μεγάλη επιτυχία.
Η αρχική εκδοχή του τραγουδιού του Καροζόνε ερμηνεύτηκε από τον ίδιο στην ταινία Totò, Peppino e le fanatiche σε σκηνοθεσία Μάριο Μάτολι το 1958. Το τραγούδι εμφανίστηκε στην ταινία του Μέλβιλ Σάβελσον του 1960 Διακοπές στη Νάπολη, στην οποία το τραγούδησε η Σοφία Λόρεν. Το ερμήνευσε επίσης ο Ροζάριο Φιορέλο στην ταινία του 1999 Ο ταλαντούχος Κύριος Ρίπλεϊ σε σκηνοθεσία του Άντονι Μινγκέλα.
Οι στίχοι αναφέρονται σε έναν Ιταλό που επηρεάζεται από τον σύγχρονο αμερικανικό τρόπο ζωής, πίνοντας ουίσκι με σόδα, χορεύοντας ροκ εντ ρολ, παίζοντας μπέιζμπολ και καπνίζοντας τσιγάρα Camel, αλλά εξακολουθεί να εξαρτάται οικονομικά από τους γονείς του. Το τραγούδι γενικά θεωρείται σάτιρα της αμερικανοποίησης που συνέβη τα πρώτα χρόνια μετά τον Β' Παγκόσμιο Πόλεμο, όταν η νότια Ιταλία ήταν ακόμα μια αγροτική, παραδοσιακή κοινωνία. Σύμφωνα με την ιταλική εφημερίδα La Repubblica, το "Tu vuò fa l'americano" αποτελεί την τελευταία μεγάλη επιτυχία του Καροζόνε, καθώς ο συνθέτης αποσύρθηκε από τη μουσική το 1960, μόλις τέσσερα χρόνια μετά την κυκλοφορία του τραγουδιού.
Εξωτερικοί σύνδεσμοι
Κατηγορία:Τραγούδια του 1956 Κατηγορία:Ιταλικά τραγούδια
Νεγί-λε-Μπισόν
Το Νεγί-λε-Μπισόν (γαλλικά: Neuilly-le-Bisson) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Οι κάτοικοί του είναι γνωστοί ως Νεγισουά (γαλλικά: Neuillyssois).
Παραπομπές
Κατηγορία:Κοινότητες της Ορν
Κοινότητα Κάτω Ασιτών
Η Κοινότητα Κάτω Ασιτών είναι κοινότητα του Δήμου Ηρακλείου στην Περιφερειακή Ενότητα Ηρακλείου της Κρήτης, η οποία συστάθηκε το 1925 με το ΦΕΚ 27Α - 31/01/1925 και έδρα τον ομώνυμο οικισμό. Εκτός από την έδρα της, η κοινότητα περιλαμβάνει και τον οικισμό Νίση καθώς και την Μονή Γοργολαΐνη. Η απογραφή του 2011 αναφέρει:
Συνολικά η κοινότητα έχει 1.083 κατοίκους.
Κοινοτάρχες Κάτω Ασιτών
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Κάτω Ασιτών.
Παραπομπές
Κατηγορία:Δήμος Ηρακλείου Κρήτης
Νεβίλ-συρ-Τουκ
Το Νεβίλ-συρ-Τουκ (γαλλικά: Neuville-sur-Touques) είναι γαλλική κοινότητα στο νομό της Ορν, στη διοικητική περιοχή της Νορμανδίας.
Εξωτερικοί σύνδεσμοι
Κατηγορία:Κοινότητες της Ορν
Εκκλησία Παναγίας Βαραμπά
Η Εκκλησία της Παναγίας Βαραμπά είναι ελληνορθόδοξη εκκλησία η οποία βρίσκεται βόρεια του Μαρκόπουλου Μεσογαίας.
Ονομασία
Πιστεύεται πως η τοπωνυμική ονομασία της ως «Βαραμπά» είναι φραγκικής προελεύσεως, καθώς η περιοχή της Αττικής, μετά το 1204, γνώρισε ιδιαίτερη φραγκική δραστηριότητα.
Ιστορία
Η ανέγερσή της, αρχικώς, χρονολογείτο στον 13ο αιώνα, ωστόσο, βάσει μεταγενέστερων μελετών, επανεκτιμήθηκε ως χρονολογούμενη στον 12ο αιώνα.
Παραπομπές
Κατηγορία:Βυζαντινές εκκλησίες στην Ελλάδα Κατηγορία:Χριστιανικοί ναοί στην Αττική
Λυκά Φρανσουά ο πρεσβύτερος
Ο Λυκά Φρανσουά ο πρεσβύτερος (φλαμανδικά: Lucas Franchoys de Oude ή Lucas Franchoys (I) ή Lucas Francois, 1574–1643) ήταν Φλαμανδός ζωγράφος προσωπογραφιών και πινάκων με ιστορικά θέματα.
Βιογραφία
Γεννήθηκε στο Μέχελεν σε οικογένεια καλλιτεχνών. Η αδελφή του, Κορνέλια, παντρεύτηκε τον γλύπτη Χέντρικ Φαϊντχέρμπε (Hendrik Faydherbe) και ο γιος τους, Λυκά Φαϊντχέρμπε έγινε ένας από τους πλέον διακεκριμένους Φλαμανδούς γλύπτες της τεχνοτροπίας του μπαρόκ. Ο Λυκά Φρανσουά έγινε "Δάσκαλος" στη Συντεχνία του Αγίου Λουκά του Μέχελεν το 1599. Μεταξύ 1613 και 1640 έγινε έξι φορές "διάκονος" της Συντεχνίας.
Νυμφεύτηκε την Καταρίνα ντυ Πον (Catharina du Pont) στις 13 Ιανουαρίου 1605. Το ζευγάρι απέκτησε τρεις θυγατέρες και δυο γιους. Δίδαξε και στους δυο γιους του, Λυκά Φρανσουά τον νεότερο και τον Πίτερ Φρανσουά την τέχνη της ζωγραφικής. Κατά την περίοδο 1602 -1604 ήταν Αυλικός ζωγράφος στο Παρίσι και στη Μαδρίτη. Στο Παρίσι εργάστηκε για λογαριασμό του Ανρί, πρίγκηπα του Κοντέ, για λογαριασμό του οποίου ζωγράφισε πολλά πορτρέτα. Το 1610 ζωγράφισε μια Πιετά στον Καθεδρικό ναό του Αγίου Μπάβο στη Γάνδη.
Έργο
Ο πρώιμος Ολλανδός βιογράφος Άρνολντ Χαουμπράκεν περιέγραψε τον Φρανσουά ως ζωγράφο γνωστό για τα πορτρέτα και τις ιστορικές αλληγορίες του. Η πελατεία του ανήκε στην ελίτ.
Εξωτερικοί σύνδεσμοι
Κατηγορία:Φλαμανδοί ζωγράφοι
Δ΄ κατά συνέχειαν Εθνική των Ελλήνων Συνέλευση
Η Δ' κατά συνέχειαν Εθνική των Ελλήνων Συνέλευση ήταν εθνοσυνέλευση που έλαβε χώρα στο προάστιο Πρόνοια του Ναυπλίου από τις 14 Ιουλίου μέχρι τις 10 Αυγούστου 1832. Η Συνέλευση εξέδωσε ψηφίσματα αναγνώρισης και επικύρωσης της εκλογής του Όθωνα στη θέση του Βασιλιά των Ελλήνων (απόφαση που είχαν πάρει νωρίτερα οι Μεγάλες Δυνάμεις) και κατάργησης του σώματος της Γερουσίας. Μετά τη διενέργεια 14 συνεδριάσεων, η Εθνοσυνέλευση διαλύθηκε στις 10 Αυγούστου ύστερα από επεισόδιο με στρατιώτες, ενώ είχε ήδη αποφασίσει αναστολή των εργασιών της και της ψήφισης συντάγματος μέχρι την άφιξη του Βασιλιά.
Ονομασία της Συνέλευσης
Τα ονόματα με τα οποία αποκαλούσαν την Συνέλευση αυτή ήταν : Από τα ονόματα αυτά επικράτησε ο όρος «κατά συνέχειαν», ενώ η φράση «κατ' επανάληψη» χρησιμοποιήθηκε για προηγούμενη συνέλευση.
Οι προηγούμενες συνελεύσεις ήταν οι Δ' κατ' επανάληψη Εθνική των Ελλήνων συνέλευση 1831-1832 (Άργος, Μέγαρα, Περαχώρα, Άργος) και η Ε' Εθνοσυνέλευση Ναυπλίου 1832.
Εργασίες της συνέλευσης
Στην Εθνοσυνέλευση εγκρίθηκε η απόφαση της επιλογής του Όθωνα ως Βασιλέα της Ελλάδος στις 14 Ιουλίου 1832. Ανάμεσα σε διαφωνίες, η συνέλευση διέκοψε τις εργασίες της «μέχρι αφίξεως της Αντιβασιλείας», της τριμερούς επιτροπής Βαυαρών που συνόδευαν τον ανήλικο ακόμη Όθωνα και οι οποίοι θα είχαν τη διακυβέρνηση της Ελλάδας μέχρι την ενηλικίωσή του.
Πρόεδρος της συνέλευσης ήταν ο Πανούτσος Νοταράς.
Πληρεξούσιοι
Παρακάτω ακολουθεί κατάλογος πληρεξουσίων της συνέλευσης από τα πρακτικά της πρώτης συνεδρίασης της συνέλευσης 14 Ιουλίου 1832 :
Γραμματέας της πρώτης συνεδρίασης ήταν ο Β. Χρυσοβέργης, ενώ στη συνέχεια γραμματείς εκλέχθηκαν οι Α. Πολυζωίδης και Δ. Χρηστίδης.
Πανελλήνιο πρωτάθλημα κλειστού στίβου ανδρών 2023
Το 37ο Πανελλήνιο πρωτάθλημα κλειστού στίβου ανδρών, διοργανώθηκε στις 18 και 19 Φεβρουαρίου 2023 στο Στάδιο Ειρήνης και Φιλίας. Πρωταθλητής αναδείχθηκε για τέταρτη φορά στην ιστορία του ο Παναθηναϊκός.
Αποτελέσματα
Πηγές: